En undersøkelse gjennomført av Nexia DA i juni 2010 viste at rundt 99,7 % av norske husstander har tilbud om grunnleggende bredbånd definert som 640 kbit/s nedstrøms hastighet. Rundt 93 % har tilbud om fast (trådbundet) bredbånd, mens 99 % har tilbud om radiobasert bredbånd med bruk av utendørs antenne. En mindre andel, rundt 75 % har tilbud om 8 Mbit/s hastighet, og rundt 55 % har tilbud om 25 Mbit/s hastighet eller mer.